Diari Oficial de la Generalitat Valenciana


Sumari del DOGV 7897, del 17-10-2016 (2016/8042)

RESOLUCIÓ d'11 d'octubre de 2016, del director general del Servei Valencià d'Ocupació i Formació, per la qual s'altera la distribució provincial de crèdits de la convocatòria per a l'exercici 2016 de les subvencions destinades a la contractació de persones joves desocupades en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8042


Data del document
:   11-10-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'octubre de 2016, del director general del Servei Valencià d'Ocupació i Formació, per la qual s'altera la distribució provincial de crèdits de la convocatòria per a l'exercici 2016 de les subvencions destinades a la contractació de persones joves desocupades en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball. [2016/8042]  
  
Vista la Resolució de 19 de juliol de 2016, de la directora general del Servei Valencià d'Ocupació i Formació (DOCV 7833, 21.07.2016), per la qual es convoquen per a l'exercici 2016 les subvencions destinades a la contractació de persones joves desocupades en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
  
Vista la distribució provincial de crèdit segons el resolc primer, punt 3, de la convocatòria adés esmentada.  
Vistos els imports totals sol·licitats en cada província i que hi ha un saldo en la província d'Alacant.  
Vist que no s'ha resolt la concessió de les sol·licituds presentades per a aquesta convocatòria.  
Vist allò que s'ha disposat en resolc primer punt 4 de la convocatòria: «l'alteració de la distribució estimativa esmentada no necessitarà nova convocatòria. No obstant això, aquella alteració serà objecte de publicació en el Diari Oficial de la Generalitat Valenciana amb caràcter previ a la resolució de concessió, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre».  
I vist l'article 14 del Decret 194/2013, de 20 de desembre, del Consell, pel qual s'aprova el Reglament d'organització i règim jurídic del Servei Valencià d'Ocupació i Formació, resolc:  
  
Primer  
Realitzar nova distribució provincial del crèdit del resolc primer, punt tres, de la Resolució de 19 de juliol de 2016, per la qual es convoquen les subvencions destinades a la contractació de persones joves desocupades en col·laboració amb corporacions locals de la Comunitat Valenciana.  
  
Segon  
El crèdit sobrant que no ha sigut objecte de sol·licitud en la província d'Alacant es distribueix, segons el percentatge establit en la distribució inicial entre les províncies de Castelló i València, com segueix:  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, davant del corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques. Tot això sense perjuí que els interessats puguen presentar qualsevol altre recurs que estimen pertinent.  
  
  
València, 11 d'octubre de 2016.- El director general del Servei Valencià d'Ocupació i Formació: Enric Nomdedéu i Biosca.